Anchetă într-un spital din țară, după ce în laboratorul de analize au fost descoperite substanțe expirate. Reacția conducerii
Este anchetă la Spitalul Județean Slatina, după ce în laboratorul de analize au fost descoperiți reactivi expirați. Primarul orașului a făcut plângere la Parchet pe motiv că substanțele expirate ar fi fost folosite în laborator, iar pacienții ar fi fost diagnosticați greșit. Mai mult, acesta a cerut Ministrului Sănătății să trimită Corpul de Control. Managerul dă asigurări că reactivii expirați nu au fost utilizați. Cu toate acestea, medicul și asistenta-șefă au fost amendați de DSP, pentru nerespectarea protocolului.